एसपी नार्थ ने बताया कि एक वर्ष पूर्व जयप्रकाश के बेटे अजय को बड़हलगंज पुलिस ने आठ तमंचे के साथ पकड़ा था। वह अब जेल से बाहर है। एसपी के मुताबिक जयप्रकाश का पूरा परिवार तमंचा बनाने का काम करता है। उनके बनाए तमंचे गगहा, झंगहा, बड़हलगंज, बेलघाट थानाक्षेत्र के दियारा में बिकते हैं। उन्होंने बताया कि जयप्रकाश पहले गेट, खिड़की आदि बनाता था। उसी दुकान की आड़ में वह तमंचे भी बनाने लगा। एक तमंचे को वह 3500 से पांच हजार रुपये में बेचता है।